પાકિસ્તાન સેનાના પ્રસાર વિભાગના જણાવ્યા પ્રમાણે, સંપૂર્ણ સૈન્ય સન્માન સાથે અબ્દુલ સત્તાર ઇદીના અંતિમ સંસ્કાર કરવામાં આવશે. કરાચીના નેશનલ સ્ટેડિયમ ખાતે ઇદીની જનાજાની નમાજ અદા કરવામાં આવશે. જેમાં પાકિસ્તાનની સેનાના વડા રાહિલ શરીફ, નૌસેનાના વડા એડમિરલ મોહમ્મદ ઝકુલ્લાહ, પંજાબના મુખ્યપ્રધાન શાહબાઝ શરીફ સહિત અનેક જાણીતા લોકો હાજર રહેશે. સ્ટેડિયમની ક્ષમતા 35 હજાર લોકોની છે, પરંતુ લાખો લોકો હાજર રહે તેવી શક્યતા છે.